b'\n_START_ARTICLE_\nHecates Tholus\n_START_PARAGRAPH_\nHecates Tholus er en vulkan p\xc3\xa5 planeten Mars. Resultater fra Mars Express-sonden indikerer at vulkanen hadde et st\xc3\xb8rre utbrudd for 350 millioner \xc3\xa5r siden. Utbruddet lagde en kaldera som var 10\xc2\xa0km i diameter. Det har blitt foresl\xc3\xa5tt at isbreavsetninger senere delvis fylte opp kalderaen og en annen nedsenkning like ved. Kratertellinger indikerer at dette hendte s\xc3\xa5 nylig som 5\xe2\x80\x9320\xc2\xa0millioner \xc3\xa5r siden. Klimamodeller viser at is i dag ikke er stabil p\xc3\xa5 Hecates Tholus, slik at klimaet m\xc3\xa5 ha v\xc3\xa6rt annerledes p\xc3\xa5 Mars f\xc3\xb8r siden isbreene var aktive. Det har blitt vist at alderen til isbreene passer med en periode med \xc3\xb8kt aksehelning av Mars sin rotasjonsakse._NEWLINE_Vulkanen ligger p\xc3\xa5 32,1\xc2\xb0N 150,2\xc2\xb0E p\xc3\xa5 Elysium Planitia og har en diameter p\xc3\xa5 183\xc2\xa0km. Den er den nordligste av de tre Elysium-vulkanene; s\xc3\xb8r for den ligger de to andre Elysium Mons og Albor Tholus. _NEWLINE_I planetologi er et tholus et lite kuppelformet fjell eller en liten \xc3\xa5s.'